K O R R A L D U S

Haapsalu,					                                       17. aprill 2013 nr 253

Projekteerimistingimuste kinnitamine 
(Sadama tn 31, Haapsalu)

Läbi vaadanud Haapsalu Linnavalitsusele esitatud taotluse projekteerimistingimuste saamiseks Haapsalus Sadama tn 31 kinnistul asuva hoone fassaadide soojutamise ja remondi ning kütte projekti koostamiseks ja juhindudes 
Lähtuvalt eelnevast ja ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Sadama tn 31 kinnistul asuva hoone fassaadide soojustamise ja remondi ning küttesüsteemi projekti projekteerimistingimused nr 21-13 (lisatud).
2.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                           17.04.2013.a korraldusele nr 253

PROJEKTERIMITINGIMUSED
BÜROOHOONE FASSAADIDE SOOJUSTAMISE JA REMONDI NING KÜTTESÜSTEEMI EHITUSPROJEKTI KOOSTAMISEKS HOONESTATUD KINNISTULE.

ASUKOHT                       Sadama tn 31, Haapsalu, Läänemaa
                                            Haapsalu vanalinna muinsuskaitseala, reg nr 27013 kaitsevöönd
KINNISTU     
katastritunnus:                  18301:002:0026
registriosa number:            256932/2569 
pindala:                              1157m2
omanik:                              Eesti Vabariik, riigivara valitseja Kultuuriministeerium,
                                           volitatud asutus Rannarootsi Muuseum 

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: sadama tn 31kinnistul kehtiv detailplaneering puudub.
1.4	Katastriüksuse sihtostarve: ühiskondlike hoonete maa.
1.5	Krundi üldplaneeringujärgne juhtfunktsioon: pereelamutemaa.
1.6	Kinnistul paiknevate ehitiste loetelu ehitisregistri andmetel: kontor-büroohoone (reg nr 105001111).  

2.	Linnaehituslikud ja arhitektuursed nõuded projekteerimiseks
2.1	ÜLDIST: kavandatakse soojustada vundament, sokkel, välisseinad, katuslagi ja pööning, projekteerida maaküte.  
2.2	HOONESTUSALA: Käesolevate tingimustega hoonet ei laiendata (v.a. välispidises soojutuse võrra). 
2.3	HOONE KAUGUS TÄNAVAPOOLSEST KRUNDIPIIRIST: hoone asub sadama tänava äärsel kinnistu piiril. 
2.4	KRUNDI LUBATAV SUURIM EHITUSALUNE PIND: olemasolev.
2.5	EHITISTE LUBATUD SUURIM KÕRGUS: olemasoleva. 
2.6	KORRUSTE ARV: esimene korrus + katusekorrus. 
2.7	KATUSETÜÜP: säilib olemasolev murdkelpkatus.
2.8	KATUSEKALLE: säilib olemasoleva katuse räästanurk. 
2.9	KATUSEKATE: säilib olemasoleva heas korras traditsioonilises mõõdus tsinkpleki tahvlitest käsitsi valtsituna paigaldatud katusekate. Korrigeerimist  vajavad olemasolevad vihmaveesüsteemid. 
2.10	HARJAJOON/RÄÄSTAJOON: olemasoleva harja- ja räästajoon säilivad.  
2.11	AKNAD JA UKSED: olemasolevad eelmise remondiga paigaldatud aknad võib asenda uute puitakendega, mille projekteerimise aluseks võtta foto hoone algupärase fassaadiga. Sisemisel klaasiraamil võib asendada ühekordse klaasi kahekihilise paketiga. Puidust välisuksed (värvitud tahveluksed) kas remonditakse või asendatakse uute puidust tahvelustega. Välisseinte välispidisel soojustamisel tuleb aknad paigaldada välisseinapinnaga tasa. 
2.12	VÄLISSEINAD/-VIIMISTLUS: Soojustusmaterjaliga võib hoone väliseinte laius suureneda maksimaalselt 5cm, et säilitada puitlõikelised sarikaotsad. Soojustamiseks võib kasutada hingavaid, veeauru läbilaskvaid materjale, et vältida palkseinte mädanemise ohtu).
-	välisseinte välisviimistlus - värvitud puitlaudis laiusega u 15cm;
-	nurgalauad – laiusega u 20cm;
-	akende piirlauad projekteerida analoogsete ajalooliste eeskujude järgi;  
-	plekk-varikatus soovitavalt sepis-tugedega. 
 Värvitoonide valik lahendada projektiga. Värvivalikus lähtuda ajastule iseloomulikest toonidest. Värvimiseks kasutada õlivärve. 
2.13	PIIRDED JA VÄRAVAD: kinnistule võib projekteerida tänavale sobivas kõrguses värvitud puitpiirded ja väravad.  
2.14	TULEOHUTUS: Tagada ehitise vastavus tuleohutusnõuetele.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus, Muinsuskaitseamet. 

4.	Insenertehnilised nõuded projekteerimisele
4.1	Kinnistu tehnovõrkude liitumispunktide asukoha muutmisel taotleda võrguvaldajatelt tehnilised tingimused.
4.2	Tehnilisi seadmeid  (s.h. õhksoojuspumpade), antenne jms võib paigaldada ainult õuepoolsele fassaadile. 

5.	Muud nõuded
5.1	Projekt peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Energiatõhususe miinimumnõudeid (MKM 20.12.2007 määrus nr 258) täita projektis ulatuses ja viisil, mis ei ole vastuolus Muinsuskaitseseadusega. 
5.3	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.4	Asendiplaan koostada topo-geodeetilisel alusplaanil koos tehnovõrkudega mõõtkavas M1:500. 
5.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 

Käesolevad tingimused on kehtivad kahe aasta jooksul alates nende kinnitamisest.